מרקוס תוראם

מרקוס ליליאן תוראם יולאנוי (בצרפתית: Marcus Lilian Thuram-Ulien; נולד ב-6 באוגוסט 1997) הוא כדורגלן צרפתי, המשחק בעמדת החלוץ באינטר מילאנו ובנבחרת צרפת.

קריירת מועדונים
את ילדותו העביר תוראם בצרפת והוא גדל ושיחק במחלקות הנוער של סושו מונטליאר, את הופעת הבכורה שלו בליגה הצרפתית השנייה ערך תוראם ב-20 במרץ 2015 כבר בגיל 18, במשחק ליגה מול שאטורו. הוא סה"כ שיחק 43 משחקים בסושו וכבש שער בודד ב-14 באפריל 2017, במהלך הפסד הליגה 1–3 לטור.

ב-5 ביולי 2017, כאשר היה בן 20 חתם תוראם במועדון  גנגאן מהליגה הראשונה. באוגוסט 2018 זכה תוראם לתשומת לב רבה במהלך משחק הליגה מול פריז סן-ז'רמן בו שיחק אל מול ג'אנלואיג'י בופון, שהיה חבר לקבוצתו של אביו ליליאן תוראם.

ב-9 בינואר 2019, סייע תוראם לגנגאן להדיח את פריז סן-ז'רמן מרבע גמר גביע הליגה הצרפתית, לאחר שכבש פנדל בתוספת הזמן. עשרים יום אחרי זה כבש תוראם את שער השוויון בחצי הגמר מול  מונקו אך גנגאן הפסידה את המשחק בסופו של דבר בדו-קרב פנדלים.

ב-22 ביולי 2019, חתם תוראן בבורוסיה מנשנגלדבך מהליגה הגרמנית בעבור 12 מיליון אירו, על חוזה של 4 שנים. תוארן קיבל את הספרה 10 המכובדת והפך לחלוץ המרכזי של הקבוצה בעקבות עזיבתו של תורגן הזאר לבורוסיה דורטמונד.

תוראם ערך את הופעת הבכורה שלו במדי בורוסיה מנשנגלדבך ב-9 באוגוסט 2019 במהלך הסיבוב הראשון של הגביע הגרמני. ב-22 בספטמבר 2019, לאחר חמש הופעות בבונדסליגה הצליח סוף סוף תוראם לכבוש את שערו הראשון על אדמת גרמניה במהלך ניצחון קבוצתו 1–2 על פורטונה דיסלדורף.

ב-1 ביולי 2023 חתם באינטר מילאנו האיטלקית.

קריירה בינלאומית 
נכלל בסגל נבחרת צרפת לטורניר מונדיאל 2022.

ב-22 בנובמבר 2022, במהלך משחקה של נבחרת צרפת נגד נבחרת אוסטרליה במסגרת שלב הבתים של מונדיאל 2022, ערך תוראם את הופעת הבכורה שלו. 

ב-4 בדצמבר 2022, במהלך שלב שמינית הגמר מול נבחרת פולין בישל מרקוס בישול בכורה בנבחרת.

חיים אישיים 
תוראם נולד בפארמה שבאיטליה, הוא בנו של מלך ההופעות של נבחרת צרפת בכדורגל בכל הזמנים ליליאן תוראם. אחיו, קפרן תוראם, משחק בניס מהליגה הצרפתית. מרקוס נקרא על שמו של הסופר הג'מייקני מרקוס גארבי.

תארים 
נבחרת צרפת עד גיל 19
 אליפות אירופה עד גיל 19: 2016

קישורים חיצוניים

הערות שוליים 

חלוצי כדורגל צרפתים
כדורגלנים צרפתים
כדורגלני גנגאן
כדורגלני סושו
כדורגלני בורוסיה מנשנגלדבך
כדורגלני אינטר מילאנו
כדורגלני נבחרת צרפת
כדורגלני יורו 2020
כדורגלני מונדיאל 2022
ספורטאים צרפתים בגרמניה
ספורטאים צרפתים באיטליה
צרפתים שנולדו ב-1997